ଗୁଣ୍ଡା, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରର ପ୍ରଯୋଜନା କରିଥିଲେ ଏନ. କେ. ନାୟକ । ଚଳଚ୍ଚିତ୍ରର କାହାଣୀ ଏବଂ ସଂଳାପ ଲେଖିଥିଲେ ଶୁଭାଶିଷ ପତି । ସେ କାହାଣୀ ସ‌ହ ଚିତ୍ରନାଟ୍ୟ ଏବଂ ନିର୍ଦ୍ଦେଶନା ମଧ୍ୟ ଦେଇଥିଲେ । ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ ବାପୁ ଗୋସ୍ୱାମୀ, ମୋହିତ ଚକ୍ରବର୍ତ୍ତୀ, ନିଜାମ ଏବଂ ଦୀପକ କୁମାର ବେହେରା । ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର ବେହେରା । ମାନସ ପ୍ରୀତମ, ଲିଜା ପାତ୍ର, ସ୍ନେହଲତା ବେହେରା, ଟି. ସୌରୀ, ବିଷ୍ଣୁମୋହନ କବି ଆଦି କଣ୍ଠଶିଳ୍ପୀଗଣ ଏହି କଥାଚିତ୍ରରେ କଣ୍ଠଦାନ କରିଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିନେତା ସିଦ୍ଧାନ୍ତ ମହାପାତ୍ର । ଅଭିନେତ୍ରୀ ନିକିତା ଏବଂ ହିମିକା ନାୟିକା ଭୂମିକାରେ ଅଭିନୟ କରିଥିଲେ । ମିହିର ଦାସ, ପ୍ରଜ୍ଞା ଖଟୁଆ, ଝାନ୍ସିରାଣୀ, ମାମୁନି ମିଶ୍ର, ରକ୍ ପାତ୍ର, ବାପି ରାୟ ଆଦି କଳାକାରମାନେ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୧୮ ନଭେମ୍ବର ୨୦୧୬ରେ ମୁକ୍ତିଲାଭ କରିଥିଲା । ଅଭିନୟ ସିଦ୍ଧାନ୍ତ ମହାପାତ୍ର ନିକିତା ଝାନ୍ସି ରାଣୀ ମିହିର ଦାସ ରକ୍ ପାତ୍ର ବାପି ରାୟ ହିମିକା ପ୍ରଜ୍ଞା ଖଟୁଆ ମାମୁନି ମିଶ୍ର ଶୁଭ୍ରାଂଶୁ ନାୟକ କାହାଣୀ ଏମଏମଏସ ସ୍କାଣ୍ଡାଲରେ ନାୟକ ସିଦ୍ଧାନ୍ତ ଓରଫ ରାଜୁ ଏବଂ ନାୟିକା ମିନୁ ଫସିବା ପରେ ସିଦ୍ଧାନ୍ତଙ୍କୁ ବଞ୍ଚାଇବାକୁ ଯାଇ ମିନୁ କୋର୍ଟରେ ମିଛ କହି ଶେଷରେ ବିଷ ପିଏ। ହେଲେ ମିନୁକୁ ଜୀବନଠାରୁ ଅଧିକ ଭଲ ପାଉଥିବା ରାଜୁ ତା  ମିଛ ପଛରେ ଲୁଚିଥିବା ସତ୍ୟକୁ ଖୋଜିବା ଆରମ୍ଭ କରେ ଏବଂ ସେଥିପାଇଁ ତାକୁ ଘର ଛାଡି ଗୁଣ୍ଡା ହେବାକୁ ପଡିଛି । ଶେଷରେ ସେ ପ୍ରକୃତ ଦୋଷିକୁ ଖୋଜି ପାଇଛି । ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର ବେହେରା । ବାପୁ ଗୋସ୍ୱାମୀ, ମୋହିତ ଚକ୍ରବର୍ତ୍ତୀ, ନିଜାମ, ଦୀପକ କୁମାର ବେହେରା ପ୍ରମୁଖ ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ । ମାନସ ପ୍ରୀତମ, ଲିଜା ପାତ୍ର, ସ୍ନେହଲତା ବେହେରା, ଟି. ସୌରୀ, ବିଷ୍ଣୁମୋହନ କବି, ରତିକାନ୍ତ ସତପଥୀ, ତପୁ ମିଶ୍ର ଆଦି କଣ୍ଠଶିଳ୍ପୀଗଣ ଏହି କଥାଚିତ୍ରରେ କଣ୍ଠଦାନ କରିଥିଲେ ।